**Când m-am hotărât să cercetez infinitul**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

palme grunjoase

pe umerii ei

și toate-acele nume de femei

care-ntrebau despre nimic

sau măsurau incandescența

becurilor din bordel

era și el

cumva la fel de plictisit

tot încerca asocieri

cu o-ntâmplare elocventă

ții minte cum ne-am întâlnit?

normal că nu

cea mai recentă femeie demnă de-a fi sclavă

era o văduvă bolnavă

care avea în loc de cecuri

incandescența unor becuri

10 septembrie – 21 septembrie 2018, Constanța